turjo4nis/wikipedia-bn-dump-20250701 huggingface dataset:
আল-কাওয়াজ মসজিদ

আল-কাওয়াজ মসজিদ ইরাকের বসরা শহরে অবস্থিত একটি মসজিদ, যা ১৫১৪ সালে প্রতিষ্ঠিত হয়েছিলো। এটি বানু আল-আব্বাসের একটি শাখা দ্বারা নির্মিত হয়েছিলো এবং এ মসজিদের মিনারটি বসরা শহরের মধ্যে ইসলামী শৈলীর মিনার গুলির মধ্যে অন্যতম, এবং এ মিনারটির পরে বসরা শহরের মধ্যে আল-সররাজি মসজিদ এর মিনারটি অন্যতম।

ইতিহাস 
মসজিদটি ১৫১৪ সালে প্রতিষ্ঠিত হয়েছিল এবং শেখ সারি আল-আব্বাসি তিন দিনে এটি নির্মাণ করেছিলেন। এটি প্রথমে নলখাগড়া দিয়ে তৈরি করা হয়েছিলো, কিন্তু পরে ১৫২৩ সালে পাথর দিয়ে নির্মাণ করা হয়েছিলো। প্রথমদিকে, মসজিদটি নির্মাণ করার সময় সাধারণ ভাবে তৈরি করা হয়েছিলো এবং পরে তাঁর পুত্র আবদুল কাদির পাথর দিয়ে নির্মাণ করেছিলো। পাথর দিয়ে নির্মাণ করার আগে এটি নলখাগড়া ও কাদা দিয়ে নির্মাণ করা হয়েছিলো। মসজিদে শেখ মুহাম্মদ আমিন আল-কাওয়াজ কুরআন ও ধর্মীয় বিজ্ঞান বিষয় নিয়ে পড়াতেন। ১৫৪৬ সালে আল-কাওয়াজ মারা গেলে তাকে মসজিদে দাফন করা হয়।

১৬০২ সালে, শেখ সারির বংশধর "শেখ আবদ আল-সালাম দ্বিতীয় আল-আব্বাসি" মসজিদের বর্তমান গম্বুজ এবং একটি মিনার নির্মাণ করেছিলেন। মসজিদটিকে বসরা শহরে তৎকালীন ইসলামী স্থাপত্য ও নকশায় নির্মিত মিনারগুলির মধ্যে অন্যতম হিসেবে বিবেচনা করা হতো। মসজিদের গম্বুজটি আজও দাঁড়িয়ে আছে এবং শেখ আল-কাওয়াজের সমাধির উপরে গম্বুজটি নির্মিত হয়েছিলো। মসজিদটি বিভিন্ন রঙ দ্বারা সুসজ্জিত ছিলো, যা সেই সময়ে স্থাপত্যের জন্য খুবই জনপ্রিয় ছিলো। অষ্টাদশ শতাব্দীতে, আল-কাওয়াজ মসজিদের মিনারটি সমস্ত বসরা শহরে সর্বোচ্চ স্থান ছিলো। মসজিদটিতে দুটি সমাধি রয়েছে। একটি হলো মুসা আল-কাজিমের এক পুত্রের সমাধি এবং অন্যটি হলো আল-কাওয়াজ এর সমাধি। আল-কাওয়াজ এর নামানুসারে মসজিদটির নামকরণ করা হয়েছে।

উপসাগরীয় যুদ্ধের সময়, আল-কাওয়াজ মসজিদ ইরাকের অনেক প্রত্নতাত্ত্বিক স্থানগুলির মধ্যে একটি ছিল, যা লুটপাটের দ্বারা প্রভাবিত হয়েছিলো।

স্থাপত্য 
মসজিদটি ইটের তৈরি এবং এতে একটি মিনার এবং একটি গম্বুজ রয়েছে। গম্বুজটি শেখ আল-কাওয়াজের সমাধির উপর গোলাকারে নির্মিত। মসজিদের মিনারটি পাথরের চারকোণা ভিত্তিপ্রস্থের উপর অবস্থিত। ভিত্তিটি প্রায় ৫ মিটার লম্বা। মিনারের গোল অংশটি ইট এবং স্টুকো দিয়ে নির্মিত এবং প্রায় ১০ মিটার উচু। এর শীর্ষে বিভিন্ন মুকারনা লাগানো। মিনারটি কুফিক শিলালিপি সমন্বিত বিভিন্ন প্যানেল দ্বারা সাজানো এবং ঢেউ আকারের কালো ইটযুক্ত। কুফিক শিলালিপিতে হালকা নীল চকচকে ইট ব্যবহার করে "আল্লাহ" লেখা রয়েছে।

আরও দেখুন 

 ইরাকে ইসলাম
 ইরাকের মসজিদসমূহের তালিকা

তথ্যসূত্র 

১৬শ শতাব্দীর মসজিদ
বসরার ভবন ও স্থাপনা
গম্বুজসহ মসজিদ
ইরাকের মসজিদ
কৃষ্ণা উদয়শঙ্কর

কৃষ্ণা উদয়শঙ্কর হলেন একজন সিঙ্গাপুর-ভিত্তিক ভারতীয় লেখক, যিনি দ্য আর্যাবর্ত ক্রনিকলস (গোবিন্দ, কৌরব এবং কুরুক্ষেত্র ) উপন্যাসের মাধ্যমে মহাভারতের আধুনিক পুনরুক্তির জন্য পরিচিত। তিনি অমর, ৩ - যেটি সিঙ্গাপুরের প্রতিষ্ঠার উপর একটি উপন্যাস - এবং অবজেক্টস অফ অ্যাফেকশন - গদ্য-কবিতার একটি বইয়েরও লেখক।

ব্যক্তিগত জীবন এবং শিক্ষা 
তিনি ন্যাশনাল ল স্কুল অফ ইন্ডিয়া ইউনিভার্সিটি (এনএলএসআইইউ), বেঙ্গালুরুর একজন স্নাতক। কৃষ্ণা সিঙ্গাপুরের নানিয়াং বিজনেস স্কুল থেকে কৌশলগত ব্যবস্থাপনায় পিএইচডি করেছেন এবং দুটি পাঠ্যপুস্তক প্রকাশ করেছেন: ইন্টারন্যাশনাল বিজনেস: অ্যান এশিয়ান পারসপেক্টিভ (২০১৫) এবং গ্লোবাল বিজনেস টুডে ( ২০১৪)। তার বই বিস্ট (২০১৯), একটি শহুরে ফ্যান্টাসি থ্রিলার পেঙ্গুইন র‍্যান্ডম হাউস দ্বারা প্রকাশিত হয়েছে, যারা তার পাঁচটি উপন্যাসের সম্পূর্ণ ব্যাকলিস্টের অধিকারও নিয়েছে। ২০১৮ সালে বেঙ্গালুরু সাহিত্য উৎসবের একটি অধিবেশনে, উদয়শঙ্কর কথা বলেছিলেন কীভাবে তিনি সম্পূর্ণ দুর্ঘটনাক্রমে কথাসাহিত্য লিখতে শুরু করেছিলেন এবং তার প্রথম কাজ ছিল, দ্য আর্যাবর্ত ক্রনিকলস যেটি একটি ব্যঙ্গাত্মক কবিতা ।

কৃষ্ণা তার পরিবারের সঙ্গে সিঙ্গাপুরে থাকেন।

বই 

 গোবিন্দ (উপন্যাস) (হাচেট ইন্ডিয়া, ২০১২)
 স্নেহের বস্তু (কবিতা সংকলন) (ম্যাথ পেপার প্রেস, ২০১৩)
 বডি বাউন্ডারি: দ্য এটিকেট অ্যান্থোলজি অফ উইমেন রাইটিং (নন-ফিকশন) (দ্য লিটারারি সেন্টার, ২০১৩)
 কৌরব (উপন্যাস) (হাচেট ইন্ডিয়া, ২০১৩)
 কুরুক্ষেত্র (উপন্যাস) (হাচেট ইন্ডিয়া, ২০১৪)
 ৩ (উপন্যাস) (হ্যাচেট, ২০১৫)
 অমর (হ্যাচেট ইন্ডিয়া, ২০১৬)
 বিস্ট (পেঙ্গুইন ইন্ডিয়া, ২০১৯)
 বুদ্ধ (পেঙ্গুইন ইন্ডিয়া, টিবিএ) - আসন্ন
 দ্য কাউহার্ড প্রিন্স

তথ্যসূত্র

বহিঃসংযোগ 

 আর্যাবর্ত ক্রনিকলস
 পেঙ্গুইন ইন্ডিয়াতে কৃষ্ণা উদয়শঙ্কর
কর্ণাটকের ঔপন্যাসিক
জীবিত ব্যক্তি
জন্মের বছর অনুপস্থিত (জীবিত ব্যক্তি)
তামিল লেখক
তামিল বিক্ষিপ্ত উদ্বাসন
পুরাণপ্রসূ সাহিত্যিক
ভারতের ইংরেজি ভাষার লেখক
ভারতীয় নারী ঔপন্যাসিক
মাধুরী আর শাহ

মাধুরী রতিলাল শাহ (১৩ ডিসেম্বর ১৯১৯ - ২৯ জুন ১৯৮৯) একজন ভারতীয় শিক্ষাবিদ, লেখক এবং বিশ্ববিদ্যালয় মঞ্জুরি কমিশনের সভাপতি ছিলেন। তিনি ১৯৮৫ সালে প্রতিষ্ঠিত ইউনিভার্সিটি সিস্টেম সম্পর্কিত ইউজিসি পর্যালোচনা কমিটির সভাপতি ছিলেন তিনি মুম্বাই মিউনিসিপ্যাল কর্পোরেশনের শিক্ষা অফিসার হিসেবেও কাজ করেছেন।

জীবনের প্রথমার্ধ 
তিনি রানপুরে জন্মগ্রহণ করেন।
</ref>

প্রকাশনা এবং পুরস্কার 
মাধুরী শাহ শিক্ষা ও কবিতার উপর অনেক বই লিখেছেন, যার মধ্যে রয়েছে উইদাউট উইমেন, নো ডেভেলপমেন্ট: সিলেক্টেড কেস স্টাডিস ফ্রম এশিয়া অফ ননফর্মাল এডুকেশন ফর উইমেন, টুওয়ার্ডস এক্সপ্লোরিং সাম আসপেক্টস অব দ্য রিলেশনশিপ বিটউইন এজুকেশন এণ্ড ক্রিয়েশন অব এমপ্লয়মেন্ট অপারচুনেটিজ, সিম্ফনি: এ বুক অব পোয়েমস চ্যালেঞ্জেস টু হাইয়ার এজুকেশন ইন এ চেঞ্জিং ইণ্ডিয়া, ইন্সট্রাকশন ইন এজুকেশন: টিচিং টেকনোলজি এবং র‍্যাডিয়েন্ট ইংলিশ ওয়ার্কবুক নামে একটি সিরিজ তার উল্লেখযোগ্য কাজ। 

তিনি ১৯৭৭ সালে ভারত সরকার কর্তৃক চতুর্থ সর্বোচ্চ ভারতীয় বেসামরিক পুরস্কার পদ্মশ্রীতে ভূষিত হন। ১৯৮৫ সালে প্রকাশিত, হারমনি: গ্লিম্পস ইন দ্য লাইফ অব মাধুরী আর শাহ বইটিতে তার জীবন নথিভুক্ত করা হয়েছে, যেখানে তার বেশ কয়েকটি সাক্ষাৎকার রয়েছে।

আরো দেখুন

তথ্যসূত্র

আরও পড়ুন 

 
 
 
 
 
 

CS1 Gujarati-language sources (gu)
১৯৮৯-এ মৃত্যু
১৯১৯-এ জন্ম
২০শ শতাব্দীর ভারতীয় শিক্ষাবিদ
মহারাষ্ট্রের নারী শিক্ষাবিদ
মহারাষ্ট্রের শিক্ষাবিদ
মহারাষ্ট্রের কবি
মুম্বইয়ের লেখক
২০শ শতাব্দীর ভারতীয় কবি
২০শ শতাব্দীর ভারতীয় লেখিকা
ভারতীয় নারী কবি
সাহিত্য ও শিক্ষায় পদ্মশ্রী প্রাপক
মহারাষ্ট্রের লেখিকা
খুলনা বিভাগের সরকারি মহাবিদ্যালয়ের তালিকা

সরকারি কলেজ হলো সেই সকল কলেজ যেখানে সবকিছু সরকারি নীতিমালা অনুসারে পরিচালিত হয়। এছাড়া সরকারি কলেজগুলো পড়ালেখার খরচও অনেক সাশ্রয়যোগ্য। সাধারণত সরকারি কলেজ গুলোর ক্যম্পাসে খেলার মাঠ, ছাত্রাবাস ও ছাত্রীনিবাস সহ একটি শিক্ষা প্রতিষ্ঠানের যে সকল সুযোগ সুবিধা প্রয়োজন তার সবই উপস্থিত।

কুষ্টিয়া জেলা 
কুষ্টিয়া জেলায় ০৯টি সরকারি কলেজ রয়েছে।

খুলনা জেলা 

 আযম খান সরকারি কমার্স কলেজ
 সরকারি ব্রজলাল কলেজ
 খুলনা সরকারি মহিলা কলেজ
 সরকারি সুন্দরবন আদর্শ কলেজ
 সরকারি পাইওনিয়ার মহিলা কলেজ
 সরকারি বঙ্গবন্ধু কলেজ, রূপসা
 সরকারি হাজী মুহাম্মদ মুহসিন কলেজ
 সরকারি জয়বাংলা কলেজ
 সরকারি এ.ল.বি.কে মহিলা ডিগ্রী কলেজ
 কয়রা সরকারি মহিলা কলেজ, কয়রা
 সরকারি শাহপুর মধুগ্রাম কলেজ, ডুমুরিয়া
 সরকারি মজিদ মেমোরিয়াল সিটি কলেজ, দিঘলিয়া
 সরকারি জয়বাংলা কলেজ, খুলনা
 সরকারি এম.এ মজিদ ডিগ্রি কলেজ, দিঘলিয়া

চুয়াডাঙ্গা জেলা 
চুয়াডাঙ্গা জেলায় ০৫টি সরকারি কলেজ রয়েছে।

ঝিনাইদহ জেলা 
ঝিনাইদহ জেলায় ১২টি সরকারি কলেজ রয়েছে।

নড়াইল জেলা 
নড়াইল জেলায় ০৪টি সরকারি কলেজ রয়েছে।

বাগেরহাটে জেলা 
বাগেরহাটে জেলায় ০৯টি সরকারি কলেজ রয়েছে।

মাগুরা জেলা 
মাগুরা জেলায় ০৪টি সরকারি কলেজ রয়েছে।

মেহেরপুর জেলা 
মেহেরপুর জেলায় ০৪টি সরকারি কলেজ রয়েছে।

যশোর জেলা 
যশোর জেলায় ১১টি সরকারি কলেজ রয়েছে।

সাতক্ষীরা জেলা 
সাতক্ষীরা জেলায় ০৮টি সরকারি কলেজ রয়েছে।

আরও দেখুন 

 খুলনা বিভাগের সরকারি মাধ্যমিক বিদ্যালয়ের তালিকা
 খুলনা বিভাগের আলিয়া মাদ্রাসার তালিকা

তথ্যসূত্র

বিভাগ অনুযায়ী বাংলাদেশের সরকারি মহাবিদ্যালয়ের তালিকা
নুচুঙ্গি রেন্থলেই

নুচুঙ্গি রেন্থলেই (১ জানুয়ারি ১৯১৪ - ১ জানুয়ারি ২০০২) ছিলেন একজন ভারতীয় কবি, গায়ক এবং স্কুল শিক্ষক, যিনি মিজো ভাষায় লেখা তার কবিতার জন্য পরিচিত। তিনি ১৯৩৯ সালে গার্লস অক্সিলিয়ারি প্রতিষ্ঠা করেছিলেন, এটি মেয়েদের অধিকারের জন্য প্রতিষ্ঠিত একটি সংগঠন ছিল। ভারত সরকার তাকে ১৯৮৬ সালে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে

জীবনী 
নুচুঙ্গি রেন্থলেই ১৯১৪ সালের নববর্ষের দিনে উত্তর-পূর্ব ভারতের মিজোরাম রাজ্যের আইজল- এ হামিংলিয়ানাতে জন্মগ্রহণ করেন, তিনি মিজোরামের লাংলুই-এ ব্যাপটিস্ট মিশনারি সোসাইটিতে স্কুলে পড়াশোনা করেন এবং অল্প বয়সেই লেখালেখি শুরু করেন। তিনি নিজের শিক্ষকতার কর্মজীবনেও তাঁর লেখালেখি অব্যাহত রেখেছিলেন এবং তিনি প্রথমদিকে একজন বিখ্যাত গায়িকাও ছিলেন। বেশ কয়েকটি কবিতা, শিশুদের গান এবং গল্প লেখার কৃতিত্ব তাঁর রয়েছে। তিনি শিশুদের ঐতিহ্যগত নৃত্য শেখানোর জন্য একটি নাচের স্কুল পরিচালনা করেছেন। তিনি আর. রুয়ালখুমাকে সাথে বিবাহ করেছিলেন এবং এই দম্পতির পাঁচ কন্যা এবং একটি পুত্র ছিল।

ভারত সরকার তাকে ১৯৮৬ সালে পদ্মশ্রী বেসামরিক সম্মানে ভূষিত করে। তিনি ছিলেন তৃতীয় মিজো ব্যক্তিত্ব এবং পদ্মশ্রী পুরস্কার প্রাপ্ত প্রথম মিজো নারী।

রেন্থলেই তার ৮৮তম জন্মদিনে, ২০০২ সালের ১ জানুয়ারি মৃত্যু বরণ করেন।

আরও দেখুন

তথ্যসূত্র

বহিঃসংযোগ 

 
 

২০শ শতাব্দীর ভারতীয় গায়িকা
২০শ শতাব্দীর ভারতীয় লেখিকা
মিজোরামের সঙ্গীতশিল্পী
ভারতীয় নারী কবি
২০শ শতাব্দীর ভারতীয় সঙ্গীতশিল্পী
ভারতীয় নারী সক্রিয়কর্মী
ভারতীয় সঙ্গীতশিল্পী-গীতিকার
২০শ শতাব্দীর ভারতীয় কবি
মিজো ব্যক্তি
সাহিত্য ও শিক্ষায় পদ্মশ্রী প্রাপক
২০০২-এ মৃত্যু
১৯১৪-এ জন্ম
রাধাশ্যাম মন্দির

রাধাশ্যাম মন্দির হল মেদিনীপুর বিভাগের বিষ্ণুপুর শহরের একটি কৃষ্ণ মন্দির। এই মন্দিরে হিন্দু দেবতা কৃষ্ণকে শ্যাম রূপে পূজার্চনা করা হয়, শ্যামের সহিত রাধার বিগ্রহও পূজা করা হয়। মন্দিরে প্রাপ্ত প্রতিষ্ঠা ফলক অনুযায়ী, মন্দিরটি ১৭৫৮ খ্রীস্টাব্দে মল্লভূমের রাজা চৈতন্য সিংহ দ্বারা প্রতিষ্ঠিত হয়েছিল। মন্দিরটি একরত্ন মন্দির স্থাপত্যের একটি অনন্য উদাহরণ, যা মধ্যযুগীয় বাংলায় বিকশিত রত্ন শৈলীর অন্তর্গত।

এই মন্দিরটির ছাদ চৌকো ও বাঁকানো; কিনারা বাঁকযুক্ত ও মধ্যস্থলে গম্বুজাকৃতি শিখর বর্তমান। মন্দিরটি অলংকরণের জন্য অনেক বেশি পরিচিত, যা এই মন্দিরের চতুর্দিকের দেয়ালগুলিকে অলঙ্কৃত করেছে। অলঙ্করণগুলি প্রধানত দেয়ালে স্থাপিত পোড়ামাটির ফলকের উপর স্থাপিত হয়েছে। মন্দিরের দেওয়াল রামায়ণ, অনন্তসায়িন বিষ্ণু এবং রাধা-কৃষ্ণের মূর্তি দ্বারা সজ্জিত। মন্দিরের দৈর্ঘ্য ও প্রস্থ ১২.৫ মিটার এবং উচ্চতা ১০.৭ মিটার।

মন্দিরটি ভারতীয় পুরাতত্ত্ব সর্বেক্ষণ দ্বারা অন্যতম একটি প্রত্নতাত্ত্বিক নিদর্শন হিসাবে সংরক্ষিত।

তথ্যসূত্র

১৭৫৮-এ সম্পন্ন হিন্দু মন্দির
মল্লভূম মন্দির
নীল কমল পুরী

নীলকমল পুরী (জন্ম ১৪ ফেব্রুয়ারি ১৯৫৬) একজন ভারতীয় লেখক, কলামিস্ট এবং একজন কলেজ শিক্ষক।  তিনি পাঞ্জাবের লুধিয়ানায় জন্মগ্রহণ করেন, তিনি পাতিয়ালা রাজ্যে বেড়ে ওঠেন, যেখানে তিনি যদবীন্দ্র পাবলিক স্কুল থেকে তার পড়াশোনা করেন। বিদ্যালয়ে ভর্তি হওয়া প্রথম ৩০ জন মেয়ের মধ্যে তিনি ছিলেন, তার আগে বিদ্যালয়টি শুধুমাত্র ছেলেদের ছিল। ১৯৭৯ সাল থেকে, তিনি পাতিয়ালা এবং চণ্ডীগড়ের বিভিন্ন কলেজে ইংরেজি সাহিত্যের প্রভাষক হিসেবে কাজ করেছেন। তিনি বর্তমানে গভর্নমেন্ট কলেজ ফর গার্লস, চণ্ডীগড়ে সাহিত্য ও মিডিয়া স্টাডিজ পড়াচ্ছেন।[ তথ্যসূত্র প্রয়োজন ]

বই 
নীলকমল পুরী দুইটি উপন্যাস লিখেছেন, পেঙ্গুইন ইন্ডিয়া থেকে প্রকাশিত দ্য পাতিয়ালা কোয়ার্টেট  এবং রূপা পাবলিকেশন্স দ্বারা প্রকাশিত রিমেমবার টু ফরগেট ।  প্রখ্যাত লেখক খুশবন্ত সিং দ্য পাতিয়ালা কোয়ার্টেটকে একজন পাঞ্জাবির লেখা ইংরেজি কথাসাহিত্যের সেরা কাজ হিসেবে বর্ণনা করেছেন।  তিনি যে শহরে জন্মগ্রহণ করেছিলেন এবং যে শহরে তিনি বড় হয়েছেন সেখানে এই গল্পগুলোর পরে, নীলকমল পুরী থেকা টেইলস নামে একটি ছোট গল্পের সংকলনে কাজ করছেন।

তথ্যসূত্র 

পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী
২০শ শতাব্দীর ভারতীয় ঔপন্যাসিক
২০শ শতাব্দীর ভারতীয় লেখিকা
জীবিত ব্যক্তি
১৯৫৬-এ জন্ম
পাঞ্জাবি ব্যক্তি
ভারতীয় নারী ঔপন্যাসিক
ভারতের ইংরেজি ভাষার লেখক
পাঞ্জাব, ভারতের লেখিকা
অনুপমা নিরঞ্জনা

অনুপমা নিরঞ্জনা ( ) (১৯৩৪ – ১৯৯১)  ভারতের একজন ডাক্তার এবং আধুনিক কন্নড় কথাসাহিত্য এবং প্রকৃত তথ্যভিত্তিক সাহিত্যের লেখক ছিলেন।

তিনি নারীর দৃষ্টিভঙ্গির পক্ষে ছিলেন এবং কন্নড়ের এই ধরনের লেখকদের মধ্যে একজন ছিলেন, যার মধ্যে ত্রিবেণী এবং এম কে ইন্দিরার মতোরাও রয়েছেন। তার লেখা উপন্যাস রুনামুকতালু পুত্তনা কানাগল দ্বারা একটি চলচ্চিত্র নির্মিত হয়েছিল। 

ভেঙ্কটলক্ষ্মী নামে জন্ম নেওয়া অনুপমা নিরঞ্জনা ধারওয়াদ এবং বেঙ্গালুরুতে চিকিৎসক হিসেবে অনুশীলন করেছিলেন। অনুপমা জীবনের প্রথম দিক থেকেই লেখালেখি শুরু করেন এবং সামাজিক সমস্যা, বিশেষ করে নারীদের সমস্যা নিয়ে বেশ কিছু উপন্যাস ও গল্প লেখেন।  তিনি আধুনিক কন্নড় সাহিত্যের প্রগতিশীল ঘরনার ঔপন্যাসিক কন্নড় লেখক নিরঞ্জনাকে বিয়ে করেছিলেন। তাদের মেয়ে তেজস্বিনী এবং সীমান্তিনী হলেন শিক্ষাবিদ।

১৯৯১ সালে ক্যানসারে আক্রান্ত হয়ে মারা যান অনুপমা নিরঞ্জনা।[ উদ্ধৃতি প্রয়োজন ] কন্নড় ভাষায় লেখা নারীদের জন্য তার নামে একটি পুরস্কার চালু করা হয়েছে।

প্রধান কাজ 
 অনন্ত গীতা
 শ্বেতাম্বরী
 স্নেহ পল্লবী
 রুনামুক্তালু
 কানমানি
 ওডালু
 নেনাপুঃ সিহি-কাহি
 কল্লোল
 আআলা
 মুক্তি চিত্র
 মাধবী
 ঘোষা
 নাটি
 মূলামুখী (শেষ উপন্যাস)
 কর্কট জগত্তু
 তাইয়ি মাগু
 দিনকন্ডু কাঠে (ছোটদের গল্পের সংকলন)

প্রধান পুরস্কার 

 কর্ণাটক সাহিত্য আকাদেমি পুরস্কার
 স[ তথ্যসূত্র প্রয়োজন ]োভিয়েত ল্যান্ড নেহেরু পুরস্কার

[ তথ্যসূত্র প্রয়োজন ]
কন্নড় রাজ্যোৎসব

তথ্যসূত্র 

কন্নড় কবি
২০শ শতাব্দীর নারী চিকিৎসক
কর্ণাটকের চিকিৎসক
কর্ণাটকের ঔপন্যাসিক
ভারতীয় নারী ছোটগল্পকার
২০শ শতাব্দীর ভারতীয় ছোটগল্পকার
২০শ শতাব্দীর ভারতীয় ঔপন্যাসিক
২০শ শতাব্দীর ভারতীয় লেখিকা
ভারতীয় নারী ঔপন্যাসিক
ভারতীয় শিশুসাহিত্যিক
ভারতীয় নারী চিকিৎসক
২০শ শতাব্দীর ভারতীয় চিকিৎসক
ভারতীয় চিকিৎসাবিজ্ঞান লেখক
কন্নড় ব্যক্তি
কর্ণাটকের লেখিকা
কন্নড় ভাষার লেখক
১৯৯১-এ মৃত্যু
১৯৩৪-এ জন্ম
সামারস্ল্যাম (২০২৪)

সামারস্ল্যাম (সামারস্ল্যাম: ক্লিভল্যান্ড হিসেবেও প্রচারিত) একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে। এটি সামারস্ল্যাম কালানুক্রমিকের অধীনে প্রচারিত সপ্তত্রিংশ অনুষ্ঠান। এই অনুষ্ঠানটি ২০২৪ সালের ৩রা আগস্ট তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের ক্লিভল্যান্ড ব্রাউন্স স্টেডিয়ামে অনুষ্ঠিত হবে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হচ্ছে।

পটভূমি 

সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।

২০২৪ সালের এই অনুষ্ঠানটি সামারস্ল্যাম কালানুক্রমিকের সপ্তত্রিংশ অনুষ্ঠান, যা ৩রা আগস্ট তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের ক্লিভল্যান্ড ব্রাউন্স স্টেডিয়ামে আয়োজন করার জন্য নির্ধারণ করা হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হবে।

ম্যাচ

তথ্যসূত্র

বহিঃসংযোগ
  

২০২৪
সামারস্ল্যাম
সামারস্ল্যাম
আগস্ট ২০২৪-এ মার্কিন যুক্তরাষ্ট্রে ঘটনা
২০২৪-এ ওহাইও
ওহাইওতে ঘটনা
ক্লিভল্যান্ডে পেশাদার কুস্তি
নির্ধারিত পেশাদারি কুস্তি অনুষ্ঠান
বাঘ, ব্রাহ্মণ ও শিয়াল

বাঘ, ব্রাহ্মণ এবং শিয়াল একটি জনপ্রিয় ভারতীয় লোককাহিনী, যার একটি দীর্ঘ ইতিহাস এবং অনেকগুলি রূপ রয়েছে। লোককাহিনীর প্রাচীনতম নথিটি পঞ্চতন্ত্রে অন্তর্ভুক্ত ছিল, যেটি ২০০ খ্রিস্টপূর্বাব্দ থেকে ৩০০ খ্রিস্টপূর্বাব্দের মধ্যের সময়ের।

মেরি ফ্রেয়ার তাঁর ১৮৬৮ সালের ভারতীয় লোককাহিনী, ওল্ড ডেকান ডেজ বইতে ইংরেজিতে ভারতীয় লোককাহিনীর প্রথম সংগ্রহের একটি সংস্করণ অন্তর্ভুক্ত করেছিলেন। জোসেফ জ্যাকবসের সংকলন ইণ্ডিয়ান ফেয়ারি টেলস-এও একটি সংস্করণ অন্তর্ভুক্ত ছিল।

কাহিনী 
একজন ব্রাহ্মণ (পুরোহিত শ্রেণীর একজন সদস্য) একটি ফাঁদে বাঘের পাশ দিয়ে যাচ্ছিল। ব্রাহ্মণকে না খাওয়ার প্রতিশ্রুতি দিয়ে বাঘ তার মুক্তির জন্য অনুরোধ করে। ব্রাহ্মণ তাকে মুক্ত করে দেয়, কিন্তু বাঘটি খাঁচা থেকে বের হয়েই বলে যে সে ব্রাহ্মণকে খেয়ে ফেলবে, নিজের প্রতিশ্রুতি রাখবে না। ব্রাহ্মণ আতঙ্কিত হয়ে বাঘকে বলে সে কতটা অন্যায় করছে। তারা নিজেদের মধ্যে বিচার করার জন্য প্রথম যে তিনটি জিনিসের সম্মুখীন হবে, তাদের এর সমাধান জিজ্ঞাসা করার বিষয়ে সম্মত হয়। তারা প্রথম যে জিনিসটির মুখোমুখি হয় তা হল একটি গাছ, যে মানুষের হাতে কষ্ট পেয়েছিল। সে উত্তর দেয় যে বাঘের উচিত ব্রাহ্মণকে খাওয়া। এরপর একটি মহিষের সাথে দেখা হয়, যে মানুষের দ্বারা শোষিত হয়েছে এবং তার সঙ্গে দুর্ব্যবহার করা হয়েছে। সে সম্মত হয়ে বলে যে ব্রাহ্মণকে খাওয়াই উচিত। অবশেষে তাদের একটি শেয়ালের সাথে দেখা হয়। সে ব্রাহ্মণের দুর্দশার প্রতি সহানুভূতিশীল ছিল। সে প্রথমে কী ঘটেছে তা বোঝার চেষ্টা করে এবং ফাঁদটি দেখাতে বলে। সেখানে পৌঁছে সে একবার দাবি করে যে সে এখনও বুঝতে পারেনি। বাঘটি বোঝানোর জন্য খাঁচায় ঢুকে যায় এবং শেয়াল দ্রুত তাকে বন্ধ করে দেয়। তারপর সে ব্রাহ্মণকে পরামর্শ দেয় যে এইভাবেই এই বিষয়গুলির সমাধান করতে হয়।

বৈকল্পিক 

সারা বিশ্বে এই গল্পের শতাধিক সংস্করণ রয়েছে। কোনোটিতে মুক্তিপ্রাপ্ত প্রাণী একটি কুমির, কোনোটিতে একটি সাপ, বা একটি বাঘ  এবং অন্যটিতে একটি নেকড়ে ।

লোকসাহিত্যিক জোসেফ জ্যাকবস বলেছিলেন যে গল্পটি প্রাথমিকদিকের ভারতীয় উৎসগুলিতে পাওয়া যায়। কিছু রূপান্তর খুব পুরানো, অন্তত পঞ্চতন্ত্র বা বিদপাইয়ের উপকথায় এবং জাতক কাহিনীতে ফিরে যায়। ইউরোপে, এটি প্রায় ৯০০ বছর আগে পেট্রাস আলফোনসির ডিসিপ্লিনা ক্লারিকালিস এবং পরে গেস্টা রোমানোরাম এবং ক্যাপুয়ার জন এর ডিরেক্টরিয়াম ভিটা হিউমানিতে দেখা গিয়েছিল।

গল্পের আধুনিক সচিত্র সংস্করণও রয়েছে, যেমন দ্য টাইগার, দ্য ব্রাহ্মিণ অ্যাণ্ড দ্য জ্যাকাল, যে বইটি ডেভিড কেনেট দ্বারা চিত্রিত। এছাড়া দ্য টাইগার অ্যাণ্ড দ্য ব্রাহ্মিণ চিত্রিত করেছেন কার্ট ভার্গো।'' র‌্যাবিট ইয়ার্স প্রোডাকশন শেষ বইটির একটি ভিডিও সংস্করণ তৈরি করেছে, যার সঙ্গীত করেছেনরবি শঙ্কর এবং বেন কিংসলে সেখানে বিবরণ দিয়েছেন। র‌্যাবিট ইয়ার্স প্রোডাকশনের রূপটি গল্পের কিছু অংশে পরিবর্তন করেছে, যেখানে ব্রাহ্মণ অন্যদের মতামত পাবার জন্য একা ভ্রমণ করে। ব্রাহ্মণ যে তিনটি জিনিসের  দেখা পায় তাদের প্রথমটি হল একটি হাতি (পরের দুটি হল গাছ এবং জল মহিষ)।

আরও দেখুন 

 ঝোংশানের নেকড়ে

মন্তব্য

বহিঃসংযোগ 

 গল্পের সাউন্ড রেকর্ডিং
 গল্পের সচিত্র ওয়েব সংস্করণ
 অকৃতজ্ঞতা বিশ্বের পুরস্কার: আরনে-থম্পসন-উথার টাইপ 155, ডিএল অ্যাশলিম্যানের লোককাহিনী
ব্রাহ্মণ
মৌখিক ঐতিহ্য
উপকথা
সংস্কৃত সাহিত্য
ভারতীয় সাহিত্য
ভারতীয় কিংবদন্তি
ভারতীয় রূপকথা
ভারতীয় লোককাহিনি
আব্দুল মুনিম চৌধুরী

মৌলভী আব্দুল মুনিম চৌধুরী একজন ভারতীয় বাঙালি রাজনীতিবিদ এবং ইসলামিক পণ্ডিত ছিলেন। তিনি করিমগঞ্জ দক্ষিণ আসন থেকে আসাম বিধানসভার প্রাক্তন দুই বারের সদস্য ছিলেন।

প্রারম্ভিক জীবন এবং পরিবার 
চৌধুরী করিমগঞ্জের (তৎকালীন সিলেট জেলার অন্তর্গত) বাগবাড়ি গ্রামে চৌধুরীদের এক পণ্ডিত বাঙালি মুসলিম পরিবারে জন্মগ্রহণ করেন। তার পূর্বপুরুষরা হয় মুঘল আমলে আফগানিস্তানের ঘোর প্রদেশ থেকে স্থানান্তরিত হয়েছিলেন, অথবা সুফি সাধক শাহ জালালের ৩৬০ জন সঙ্গীর একজন শাহ উমর ইয়েমেনির বংশধর ছিলেন। চৌধুরীর প্রপিতামহ, নাজিব আলী চৌধুরী, একজন ইসলামী পন্ডিত ছিলেন যিনি সিলেট অঞ্চলের প্রথম আধুনিক মাদ্রাসা মদিনাতুল উলূম বাগবাড়ি প্রতিষ্ঠা করেছিলেন এবং তার দাদা গোলাম রব চৌধুরীও একজন ইসলামিক পণ্ডিত ছিলেন। চৌধুরী ইসলামী ঐতিহ্যে শিক্ষিত হন এবং মৌলভী উপাধি লাভ করেন।

তার দাদার বড় ভাই আবদুল হাই চৌধুরীর হাতে লেখা পাণ্ডুলিপি অনুসারে, পরিবারটি বাদাখশানের একজন সম্ভ্রান্ত ব্যক্তি গওহর খানের বংশধর। কথিত আছে যে খান তার সম্পদ তার ছোট ভাইকে দিয়েছিলেন এবং হিন্দুস্তানে একজন দাই হয়েছিলেন, তার সাথে মীর হুসেনের একটি হাতে লেখা পৈতৃক মুসাহাফ নিয়েছিলেন (১০৫৬ হি /১৬৪৭ খ্রিস্টাব্দের) মুহম্মদ ইউসুফ আলী দ্বারা গিল্ড করা হয়েছিল সম্রাট তাকে বর্তমান করিমগঞ্জ জেলার নিকটবর্তী কালীগঞ্জ গ্রামের কাছে জায়গীর প্রদান করেন।

কর্মজীবন 
১৯৪৮ সালে, চৌধুরী মদিনাতুল উলূম বাগবাড়ি মাদ্রাসায় প্রথম শায়খুল হাদিস (হাদিসের অধ্যাপক) নিযুক্ত হন।

তিনি ভারতীয় জাতীয় কংগ্রেস দলের সাথে যুক্ত ছিলেন। ১৯৬২ সালের আসাম বিধানসভা নির্বাচনে অংশগ্রহণ করার পর তিনি করিমগঞ্জ দক্ষিণ নির্বাচনী এলাকায় একটি আসন জিতেছিলেন।

তথ্যসূত্র 

আসাম বিধানসভার সদস্য ১৯৫৭-১৯৬২
ভারতীয় সুন্নি মুসলিম পণ্ডিত
বাঙালি আলেম
২০শ শতাব্দীর ভারতীয় মুসলিম
২০শ শতাব্দীর বাঙালি
করিমগঞ্জ জেলার ব্যক্তি
জন্মের বছর অনুপস্থিত
আসাম বিধানসভার সদস্য ১৯৬২-১৯৬৭
আসামের ভারতীয় জাতীয় কংগ্রেসের রাজনীতিবিদ
মিয়ানমারের সামরিক বাহিনী

মিয়ানমারের সামরিক বাহিনী বা মিয়ানমারের সশস্ত্র বাহিনী হল দক্ষিণ-পূর্ব এশিয়ার রাষ্ট্র মিয়ানমারের সামরিক বাহিনী। এটি স্থানীয় বর্মী ভাষায় তাতমাডো (, , ) বা সিত-তাত নামে পরিচিত। মিয়ানমারের প্রতিরক্ষা মন্ত্রণালয় এটি পরিচালনা করে। এটি মিয়ানমার সেনাবাহিনী, মিয়ানমার নৌবাহিনী ও মিয়ানমার বিমানবাহিনীর সমন্বয়ে গঠিত। সহকারী বাহিনীগুলির মধ্যে আছে মিয়ানমার পুলিশ বাহিনী, মিয়ানমারের সীমান্ত রক্ষীবাহিনী, মিয়ানমার উপকূল রক্ষীবাহিনী (কোস্ট গার্ড) এবং গণযোদ্ধা বাহিনীর বিভিন্ন দল। ১৯৪৮ সালে স্বাধীনতা লাভের পর থেকে মিয়ানমারের সামরিক বাহিনী অনেকগুলি তাৎপর্যপূর্ণ নৃগোষ্ঠীগত বিদ্রোহের সম্মুখীন হয়েছে, বিশেষ করে চিন, কাছিন, কায়িন, কায়া ও শান অঙ্গরাজ্যগুলিতে। ১৯৬২ সালের সামরিক অভ্যুত্থানে জেনারেল নে উইন দেশের ক্ষমতা দখল করেন ও বর্মী পন্থায় সমাজতন্ত্র নামের একটি নিরঙ্কুশ স্বৈরতান্ত্রিক সমাজ গঠনের প্রচেষ্টা করেন। ১৯৮৮ সালে দেশব্যাপী প্রতিবাদের সহিংস নিপীড়নের পরে সামরিক বাহিনী ১৯৯০ সালে মুক্ত নির্বাচনের জন্য সম্মত হয়, কিন্তু সেই নির্বাচনে জাতীয় গণতন্ত্র লীগের বিজয় প্রত্যাখ্যান করে সেটির নেত্রী অং সান সু কি-কে কারাবন্দী করে। ১৯৯০-এর দশকে রাখাইন রাজ্যে বর্মী বৌদ্ধ সম্প্রদায় ও রোহিঙ্গা মুসলমান সম্প্রদায়ের মধ্যে সংঘাত বৃদ্ধি পায়, এর কারণ ছিল মিয়ানমার সামরিক বাহিনীর উপরে রোহিঙ্গা সংহতি সংস্থার আক্রমণ। এর সূত্র ধরে সংখ্যালঘু রোহিঙ্গা সম্প্রদায়ের উপর দমন-নিপীড়ন এবং ২০১৭ সালে রোহিঙ্গাদের জাতিগত গণহত্যা বা জাতিগত নিধন শুরু হয়।

২০০৮ সালে মিয়ানমারের সামরিক বাহিনী আবারও মিয়ানমারের সংবিধান সংশোধন করে এবং ২০১০ সালের সাধারণ নির্বাচনে সামরিক জান্তাপন্থী ঐক্য, সংহতি ও উন্নয়ন দল নামক দলটিকে ক্ষমতায় বসায়। ঐ নির্বাচনটি প্রায় সমস্ত বিরোধী দল বর্জন করেছিল। পরবর্তী অর্ধ-দশকে মিয়ানমারে অনেকগুলি রাজনৈতিক সংস্কার ঘটে যার সূত্র ধরে ২০১৫ সালের জাতীয় নির্বাচনে জাতীয় গণতন্ত্র লীগ আবার বিপুল ব্যবধানে জয়লাভ করে। ২০২০ সালের জাতীয় নির্বাচনেও ঐক্য, সংহতি ও উন্নয়ন দলটি পরাজয় বরণ করলে মিয়ানমার সামরিক বাহিনী নির্বাচন বাতিল করে দেয় এবং ২০২১ সালে একটি সামরিক অভ্যুত্থানের মাধ্যমে বেসামরিক সরকারকে ক্ষমতাচ্যুত করে। মিয়ানমার সামরিক বাহিনীকে আন্তর্জাতিক সংস্থাগুলি ব্যাপকভাবে মানবাধিকার লংঘন ও মানবতাবিরোধী অপরাধের অভিযোগে অভিযুক্ত করেছে, যার মধ্যে রয়েছে জাতিগত নিধন। রাজনৈতিক নিপীড়ন, শারীরিক নিগ্রহ, যৌন আক্রমণ, যুদ্ধাপরাধ, বিচার-বহির্ভূত শাস্তি (যার মধ্যে অবিলম্ব মৃত্যুদণ্ড ও শান্তিপূর্ণ মিছিলকারী বেসামরিক ব্যক্তিদের গণহত্যা অন্তর্ভুক্ত)। মিয়ানমার সামরিক বাহিনী বহুকাল ধরে রাষ্ট্রের অভ্যন্তরে রাষ্ট্র হিসেবে কাজ করে চলেছে।

মিয়ানমারের সংবিধান অনুযায়ী মিয়ানমার সামরিক বাহিনীর নেতৃত্বদান করবেন প্রতিরক্ষা পরিষেবার প্রধান সমরনায়ক। মিয়ানমার সামরিক বাহিনীর কিছু কিছু কাজের জন্য ১১ জন সদদ্য নিয়ে গঠিত জাতীয় প্রতিরক্ষা ও নিরাপত্তা পরিষদের অনুমোদন লাগে। মিয়ানমারের রাষ্ট্রপতির মিয়ানমার সামরিক বাহিনীর উপর কোনও নিয়ন্ত্রণ নেই, তবে তিনি জাতীয় প্রতিরক্ষা ও নিরাপত্তা পরিষদের সাথে একত্রে কাজ করে সামরিক কাজ অনুমোদন করতে পারবেন।

টীকা

তথ্যসূত্র

মিয়ানমারের সামরিক বাহিনী
সিদ্দিক আহমেদ

সিদ্দিক আহমেদ (জন্ম ১ অক্টোবর ১৯৬২) আসামের একজন ভারতীয় জাতীয় কংগ্রেস রাজনীতিবিদ। তিনি করিমগঞ্জ দক্ষিণ আসনের বিধায়ক।

তথ্যসূত্র 

১৯৬২-এ জন্ম
সমতা পার্টির রাজনীতিবিদ
২১শ শতাব্দীর বাঙালি
করিমগঞ্জ জেলার ব্যক্তি
আসাম বিধানসভার সদস্য ২০২১-২০২৬
আসাম বিধানসভার সদস্য ২০১১-২০১৬
আসাম বিধানসভার সদস্য ২০০৬-২০১১
আসাম বিধানসভার সদস্য ২০০১-২০০৬
আসামের ভারতীয় জাতীয় কংগ্রেসের রাজনীতিবিদ
জীবিত ব্যক্তি
কানাডা পুরুষ জাতীয় ফিল্ড হকি দল

কানাডা পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে কানাডার প্রতিনিধিত্ব করে থাকে।

তথ্যসূত্র

বহিঃসংযোগ 
 
 এফআইএইচ

কানাডার জাতীয় ক্রীড়া দল
কানাডায় ফিল্ড হকি
আমেরিকার পুরুষ জাতীয় ফিল্ড হকি দল
লান-ইউয়ে (চন্দ্র অবতরণ যান)

লান-ইউয়ে () চীনের মহাকাশ প্রযুক্তি পরিষদ কর্তৃক নির্মীয়মান একটি চন্দ্র অবতরণ যান। এটি আদিতে চীনের মানববাহী চন্দ্রপৃষ্ঠ অবতরণ যান () বা সরলভাবে চন্দ্রপৃষ্ঠ অবতরণ যান () হিসেবে পরিচিত ছিল। এই অবতরণ যানটির লক্ষ্য হল দুইজন মহাকাশচারীকে চন্দ্রপৃষ্ঠে বহন করে নিয়ে যাওয়া এবং কিছু নির্দিষ্ট সময় পরে আবার তাদেরকে চান্দ্র কক্ষপথে ফিরিয়ে আনা। ২০২৯ খ্রিস্টাব্দকে অবতরণ যানটির প্রাথমিক চন্দ্রপৃষ্ঠে অবতরণ প্রচেষ্টার তারিখ ধার্য করা হয়েছে।

লান-ইউয়ে অবতরণ যানটিকে বহনকারী মহাকাশযানটির নাম হল মেংচৌ ()। ২০২৪ সালের ২৪শে ফেব্রুয়ারি তারিখে চীনের মানববাহী মহাকাশ অভিযান সংস্থা এই নামগুলি উন্মোচন করে। লান-ইউয়ে কথাটির অর্থ "চাঁদকে আলিঙ্গন", আর মেংচৌ শব্দের অর্থ "স্বপ্নতরী"।

আরও দেখুন 
 অ্যাপোলো লুনার মডিউল
 এলকে (মহাকাশযান) 
 অল্টেয়ার (মহাকাশযান) 
 স্টারশিপ এইচএলএস 
 ব্লু মুন (মহাকাশযান) 
 মানববাহী চন্দ্র অবতরণ যান নকশার তালিকা 
 চন্দ্র অবতরণ যান 
 মানববাহী মহাকাশ বাহনের তুলনা

তথ্যসূত্র 

মনুষ্যবাহী মহাকাশযান
চীনের কৃত্রিম উপগ্রহ
২০২৩-এ চীন
পরীক্ষামূলক মহাকাশযাত্রা